कर्क राशि के लोग बदलाव के लिए सकारात्मक रहें, कन्या राशि के लोगों का सफलता की वजह से आत्मविश्वास बढ़ेगा
बुधवार, 14 जून को मेष राशि के लोगों के खर्चों में बढ़ोतरी हो सकती है। कर्क राशि के लोग बदलावों के लिए सकारात्मक रहें। कन्या राशि के लोगों को सफलता मिलेगी, इनका आत्मविश्वास बढ़ा रहेगा। Wednesday, 14 June Tarot rashifal in hindi, Budhwar ka rashifal, Cancerians should be positive for change, Virgo's horoscope
बुधवार, 14 जून को मेष राशि के लोगों के खर्चों में बढ़ोतरी हो सकती है। कर्क राशि के लोग बदलावों के लिए सकारात्मक रहें। कन्या राशि के लोगों को सफलता मिलेगी, इनका आत्मविश्वास बढ़ा रहेगा। टैरो कार्ड रीडर प्रणिता देशमुख से जानिए सभी 12 राशियों के लिए दिन कैसा रह सकता है...
मेष - PAGE OF PENTACLES 
अचानक होने वाले खर्च की वजह से चिंता हो सकती है। फिलहाल कमाई कम रहेगी। आपका ध्यान भटकता सकता है। व्यक्तिगत जीवन में आ रहे बदलाव के कारण काम के लिए प्रेरणा मिलती रहेगी। लक्ष्य पूरा होने से स्वभाव में बदलाव आ सकता है।
करियर : युवाओं को व्यापार के बेहतर अवसर मिल सकते हैं और इन अवसरों के बारे में विचार जरूर करें।
लव : रिलेशनशिप के कारण अपने काम को नजरअंदाज न करें।
हेल्थ : बदन दर्द की तकलीफ हो सकती है।
लकी कलर : गुलाबी
लकी नंबर : 3
वृषभ - JUSTICE 
जिन कामों से संबंधित नाराजगी है, वह दूर होगी। विचारों में बदलाव होने से व्यक्तित्व भी बदलेगा। इस कारण नई ऊर्जा के साथ हर एक बात को समझना संभव होगा। परिवार के लोगों के लिए बढ़ रहा क्रोध आपका नुकसान कर सकता है। क्रोध की वजह से गलत निर्णय न लिया जाए, इस बात का ध्यान रखें।
करियर : करियर में गंभीरता बढ़ाने की आवश्यकता है। आपको सही अवसर प्राप्त हो रहे हैं, फिर भी गलत बातों में उलझे रहने से इन पर ध्यान देना मुश्किल होगा।
लव : लव रिलेशनशिप में बदलाव करने के लिए पार्टनर पर दबाव न बनने दें।
हेल्थ : कंधे में जकड़न हो सकती है।
लकी कलर : पर्पल
लकी नंबर : 8
मिथुन - SIX OF CUPS 
किसी व्यक्ति के साथ करीबी रिश्ता महसूस होगा, इस वजह से अपने विचार और भावनाओं को आसानी से प्रकट कर पाएंगे। लोगों से मिल रहा सहयोग आपके लिए लाभदायक साबित होगा। अकेलेपन की भावना दूर होने से बड़े कामों पर ध्यान दिया जा सकता है। साथ में जो बातें नई हैं, उनके लिए उत्साह रहेगा।
करियर : यदि आप मित्रों के साथ व्यापार करना चाहते हैं तो ये काम सफल हो सकता है, लेकिन काम की शुरुआत करने से पहले एक-दूसरे की अपेक्षाओं को समझें।
लव : लव लाइफ में सकारात्मक बदलाव आएगा। इस वजह से जीवन में आनंद बना रहेगा।
हेल्थ : पेट संबंधी दिक्कत हो सकती है। खान-पान पर ध्यान दें।
लकी कलर : नीला
लकी नंबर : 1
कर्क - SEVEN OF CUPS
जीवन में आ रहे बदलाव को सकारात्मकता के साथ अपनाएं। अभी तक जो अपेक्षाएं अधूरी हैं, वे पूरी होने लगेंगी। जीवन में आ रही सकारात्मकता को जैसा है, वैसा अपनाने की कोशिश करें। कुछ निर्णय लेते समय परिवार के लोगों के खिलाफ जाना पड़ सकता है। सोच-समझकर आगे बढ़ना होगा।
करियर : करियर में बड़ा अवसर प्राप्त होगा, जिसके जरिए प्रसिद्धि मिल सकती है।
लव : रिलेशनशिप की अधिकतर जिम्मेदारियां आप पर बनी रहेंगी। खुद को मानसिक स्वरूप से इस रिलेशनशिप के लिए तैयार रखें।
हेल्थ : नींद पूरी करने की कोशिश करें।
लकी कलर : ग्रे
लकी नंबर : 4
सिंह - SEVEN OF PENTACLES 
अटके हुए पैसे प्राप्त करने के लिए प्रयत्न बढ़ाने की आवश्यकता है। कुछ लोग आपके स्वभाव का गलत फायदा उठाने की कोशिश कर सकते हैं। खास करके जब बातें पैसों से संबंधित हो। प्रॉपर्टी के लेन-देन की चर्चा बाहरी लोगों के सामने न करें। परिवार के लोगों के साथ उतार-चढ़ाव रहेगा, लेकिन आपसी बातचीत से इसे दूर किया जा सकता है। बाहर के लोगों का बढ़ता हुआ प्रभाव इस समस्या को जटिल बनाएगा, इस बात का ध्यान रखें।
करियर : करियर में जो बदलाव आप लाना चाहते हैं, उसके लिए वक्त लगेगा, फिलहाल जो काम हाथ में है, केवल उस पर ध्यान देते रहें।
लव : पार्टनर से कमिटमेंट मिलने में वक्त लगेगा। फिलहाल एक-दूसरे के रिलेशनशिप को गहरा बनाने की कोशिश करते रहें।
हेल्थ : कमर में जकड़न हो सकती है।
लकी कलर : लाल
लकी नंबर : 5
कन्या - QUEEN OF WANDS
अभी तक जो सफलता आपने प्राप्त की है, उससे खुद के लिए विश्वास बढ़ेगा। बड़ी खरीदारी की वजह से जीवन शैली में बदलाव आ सकता है। पैसों का इस्तेमाल सही तरीके से करना होगा, निवेश पर ध्यान देंगे तो आर्थिक पक्ष मजबूत हो सकता है।
करियर : महिलाओं को सफलता मिल सकती है। फिलहाल करियर के लिए अत्यंत उपयुक्त समय है।
लव : परिवार के लोगों से प्राप्त हो रहे विरोध को समझना होगा।
हेल्थ : हड्डी संबंधी दिक्कतें हो सकती हैं।
लकी कलर : ऑरेंज
लकी नंबर : 9
तुला - TEN OF WANDS 
लोगों की बातों को न समझने से कुछ लोग आपसे दूरियां बनाएंगे। जो आपकी समस्याएं हैं, उनका समाधान ढूंढने की कोशिश करें। अगर आपकी वजह से दूसरों को परेशानी होती है तो वे लोग आपके लिए नकारात्मक सोच बना सकते हैं। परिवार संबंधी जिम्मेदारियों को समझें।
करियर : उच्च शिक्षा संबंधित योजना पर दोबारा विचार करने की आवश्यकता है, फिलहाल आर्थिक पक्ष को मजबूत बनाने के लिए उपयुक्त समय है, काम पर ध्यान देना आपके लिए ठीक होगा।
लव : अपनी गलतियों की जिम्मेदारी उठाएं और उनमें बदलाव करना जरूरी है। हर बार पार्टनर से ही अपेक्षा रखना गलत होगा।
हेल्थ : सिर दर्द की समस्या हो सकती है।
लकी कलर : पीला
लकी नंबर : 7
वृश्चिक - THE MAGICIAN 
आपको मिले स्रोत और परिचित लोगों की वजह से बड़ी समस्याओं हल होगी। जो लोग राजनीति से जुड़े हैं, उन्हें सतर्कता रखनी होगी। घर के किसी भी व्यक्ति के साथ आर्थिक लेन-देन टालने की कोशिश करें। आपका अहंकार अन्य लोगों के लिए समस्या न बने, इस बात का ध्यान रखें।
करियर : काम के लिए बढ़ रहे डेडीकेशन की वजह से जल्दी ही बड़ा फायदा मिलेगा। साथ में काम का विस्तार करना भी संभव होगा।
लव : पार्टनर की वजह से प्रेरित महसूस होगा, इस कारण व्यक्तिगत जीवन में सुधार हो सकता है।
हेल्थ : सर्दी-खांसी की तकलीफ होगी।
लकी कलर : ग्रे
लकी नंबर : 6
धनु - FOUR OF SWORDS 
तकलीफें आपकी जिद की वजह से ही होंगी। परिवार के हर एक व्यक्ति के जीवन पर नियंत्रण बनाए रखना गलत है। यदि आप किसी व्यक्ति की मदद कर रहे हैं तो उनके विचारों को समझने की कोशिश करें। परिवार के किसी व्यक्ति को हुए आर्थिक नुकसान का असर आप पर भी हो सकता है।
करियर : काम की जगह किसी व्यक्ति पर तुरंत विश्वास न करें।
लव : पार्टनर के साथ चर्चा करें और उनकी अनुमति मिलने के बाद ही रिलेशनशिप संबंधी चर्चा परिवार के लोगों के साथ करें।
हेल्थ : पेट संबंधी इंफेक्शन हो सकता है।
लकी कलर : सफेद
लकी नंबर : 2
मकर - THE STAR
आप से जुड़ा कोई व्यक्ति खुलकर अपने विचारों को प्रकट नहीं कर पाएगा। कुछ हद तक आपको उनकी बातें समझने की कोशिश करनी होगी। तभी आपसी संबंध सुधर सकते हैं। घर पर मेहमानों का आना-जाना बना रहेगा। इस कारण आपका कोई काम अधूरा रह सकता है। किसी व्यक्ति को वक्त देते समय खुद की बातों पर देना है।
करियर : आर्थिक पक्ष सुधारने के लिए दो अलग काम आपको मिल सकते हैं और दोनों ही आपके लिए फायदेमंद साबित होंगे। इसलिए हर एक अवसर पर ध्यान देते रहें।
लव : पार्टनर की हर एक अपेक्षा पूरी करना जरूरी नहीं है। इस बात को समझने की आवश्यकता है। पार्टनर की अपेक्षाओं की वजह से आपको तकलीफ न हो, इस बात का ध्यान रखें।
हेल्थ : यूरिन इन्फेक्शन की तकलीफ हो सकती है।
लकी कलर : गुलाबी
लकी नंबर : 5
कुंभ - NINE OF CUPS 
दिन की शुरुआत में मौज-मस्ती पर अधिक ध्यान देने से कुछ कामों को आपके द्वारा नजरअंदाज किया जा सकता है, लेकिन दिन के अंत तक आप हर एक काम को पूरा करने की कोशिश करें। अचानक आई समस्या की वजह से जीवन में भागदौड़ बढ़ेगी। मित्रों को आपकी सहायता की आवश्यकता हो सकती है। परिवार में किसी व्यक्ति की सेहत बिगड़ने की संभावना है।
करियर : नए कॉन्ट्रैक्ट या नए काम की शुरुआत करने से पहले क्लाइंट के साथ चर्चा करनी होगी।
लव : पार्टनर की जिद और स्वभाव की वजह से खुद में आ रहे बदलावों का अवलोकन करना जरूरी है।
हेल्थ : हड्डी और जोड़ों के दर्द की तकलीफ बढ़ सकती है।
लकी कलर : लाल
लकी नंबर : 9
मीन - KNIGHT OF CUPS 
अपने काम पर ध्यान रखें, जो लोग आपके काम से जुड़े हुए हैं, केवल उनके साथ ही वक्त बिताने की कोशिश करें। किसी भी व्यक्ति के साथ संबंध गहरे बनाने के लिए वक्त देने की आवश्यकता है, इस बात को समझना होगा। पुराने विवाद खत्म होने लगेंगे, इस वजह से पुराने मित्रों के साथ बातचीत शुरू होगी।
करियर : यदि आप नए काम की खोज कर रहे हैं तो केवल मार्केटिंग पर ध्यान देते रहें। लंबे समय तक चलने वाला काम जल्दी प्राप्त होगा।
लव : पार्टनर की वजह से परिवार में कोई भी समस्या न हो, इस बात का ध्यान रखें।
हेल्थ : शारीरिक थकान की वजह से सेहत संबंधी समस्या हो सकती है।
लकी कलर : पीला
लकी नंबर : 7